ঘোড়াঘাট সংবাদদাতা ॥ ঘোড়াঘাটে আন্তঃজেলা ডাকাত দলের একজন সদস্য গ্রেফতার হয়েছে। জানা যায়, মঙ্গলবার রাতে ঘোড়াঘাট উপজেলার চেচুড়িয়া গ্রামের মৃত মোহাম্মদ আলীর ছেলে সংশের আলী (কারুন) (৩৫) সে পাঁচবিবি উপজেলার নন্দীগ্রাম নিকরদীঘি গ্রামে তার ডাকাত দল নিয়ে ডাকাতি করতে যায়। এমতঃ সময় গ্রামবাসী টের পেয়ে ওই ডাকাত দলকে ঘেরাও করলে সংশের আলীর সঙ্গে থাকা ডাকাত দলের সদস্যরা  পালিয়ে গেলেও গ্রামবাসী সংশের আলী কারুনকে হাতে নাতে আটক করে পাঁচবিবি থানায় সোপর্দ করে। বুধবার আজ ঘোড়াঘাট থানার পুলিশ খবর পেয়ে আন্তঃ জেলার ডাকাত দলের সদস্য সংশের আলী কারুনকে ঘোড়াঘাট থানায় নিয়ে আসে। এ ব্যাপারে ঘোড়াঘাট থানার অফিসার ইনচার্জ নাসির উদ্দিন মন্ডলের সঙ্গে কথা বললে সে জানান, সংশের আলী কারুনের বিরুদ্ধে ঘোড়াঘাট থানায় চলমান পাঁচটি ডাকাতি মামলা সহ পাঁচবিবি, গোবিন্দগঞ্জ, পীরগঞ্জ, নবাবগঞ্জ থানায় আরও কয়েকটি ডাকাতি মামলা রয়েছে।